Bertulaju II

Sempr'in runda, olta-olta e lea-lea1,
a soga in bertula, armadu 'e istrale:
chirra2, annìle3, àrula4, ijìle5 e pasciale6
e puddalzu lu timen che-i sa frea.

Pijat calvone si passat in chea,
ou e pudda s'iscampiat niale7
e s'agatat trobìdu un'animale
li leat a su mancu sa trobea.

Libririscu8 che unu cane 'e nasu
cando ogni tantu pìtigat su fadre
tucat in trata, in chilca 'e mancamentu.

Ma ca a note e a die no at pasu
sa muzere est in chilca ‘e unu padre 
po li narrer sas missas de ausentu9.

Su duos de Sant'Andria 1974

1Lea-lea: afferra-afferra.
2Chirra: recinto dei capretti.
3Annìle: recinto degli agnelli.
4Árula: recinto dei maialetti.
5Ijìle: recinto dei vitelli.
6Pasciale: recinto delle pecore.
7Niale: dove depongono le uova le galline.
8Libririscu: come un levriero.
9Missas de ausentu: messe in suffragio per i defunti che non trovano pace.